CELEX: 62013TN0216
Language: et
Date: 2013-04-09 00:00:00
Title: Kohtuasi T-216/13: 9. aprillil 2013 esitatud hagi — Telefónica versus komisjon

1.6.2013   
            
            
               ET
            
            
               Euroopa Liidu Teataja
            
            
               C 156/54
            
         9. aprillil 2013 esitatud hagi — Telefónica versus komisjon
   (Kohtuasi T-216/13)
   2013/C 156/100
   Kohtumenetluse keel: hispaania
   
      Pooled
   
   
      Hageja: Telefónica, SA (Madrid, Hispaania) (esindajad: advokaadid J. Folguera Crespo, P. Vidal Martínez ja E. Peinado Iríbar)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas komisjoni 23. jaanuari 2013. aasta otsuse artiklid 1 ja 2, või teise võimalusena
            
         
               —
            
            
               tühistada osaliselt vaidlustatud otsuse artikkel 2 ja vähendada määratud trahvisummat, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas kohtuasjas vaidlustatud otsus on sama, mis kohtuasjas T-208/13: Portugal Telecom vs. komisjon.
   Hagi põhjendamiseks esitab hageja esimese võimalusena viis väidet.
   
               1.
            
            
               Esimene väide, et rikutud on ELTL artiklit 101
               
                           —
                        
                        
                           Sellega seoses väidab hageja, et vaidlustatud otsuses kohaldas komisjon valesti kohtupraktikat, mis puudutab eesmärgilt konkurentsi piiravat kokkulepet, ning rikub süütuse presumptsiooni, tõendamiskoormise ja in dubio pro reo põhimõtteid seoses ostulepingu tingimuse nr 9 sisuga. Hageja väidab konkreetselt selles küsimuses, et nimetatud tingimus oli tehinguga seotud ning et seda ei saa tõlgendada ega kohaldada sõltumatult tehingust ja keerulisest läbirääkimisteprotsessist, mida iseloomustab Portugali valitsuse pidev sekkumine.
                        
                     
         
               2.
            
            
               Teine väide, et rikutud on ELTL artiklit 101
               
                           —
                        
                        
                           Hageja väidab selles osas, et asjaolusid on ilmselgelt valesti hinnatud ning rikutud on põhimõtet, mille kohaselt tuleb tõendeid hinnata kogumis, seostatult tingimuse kokkuleppimise konteksti, asjaosaliste käitumise ning tingimuse eesmärgiga.
                        
                     
         
               3.
            
            
               Kolmas väide, et rikutud on tõendamiskoormist puudutavaid eeskirju, hea halduse põhimõtet, kaitseõigusi ja süütuse presumptsiooni selle tõendamisel, et Portugali valitsus osales läbirääkimistel ning tingimuse väljatöötamisel ja selle säilitamisel.
            
         
               4.
            
            
               Neljas väide, et rikutud on ELTL artiklit 101
               
                           —
                        
                        
                           Hageja väidab sellega seoses, et põhjendus on ebapiisav ning valesti on hinnatud tingimuse konkurentsi piiravat mõju, mis on vajalik selleks, et esineks ELTL artikli 101 rikkumine kasvõi eesmärgist tulenevalt.
                        
                     
         
               5.
            
            
               Viies väide, et rikutud on ELTL artiklit 101
               
                           —
                        
                        
                           Hageja kinnitab selles osas, et kõnealune tingimus ei ole ka piirang, mis oma tagajärgedest tulenevalt rikub ELTL artiklit 101.
                        
                     
                           —
                        
                        
                           Täiendava võimalusena viitab hageja ka proportsionaalsuse ja põhjendamise põhimõtete rikkumisele ning ilmsele hindamisveale, kuna komisjon keeldus arvesse võtmast kergendavaid asjaolusid ning ei hinnanud neid piisavalt.